Ευάγγελος Σαββόπουλος

Ο Ευάγγελος Γ. Σαββόπουλος (29 Μαρτίου 1917 – 15 Ιανουαρίου 1995) ήταν Έλληνας πολιτικός, βιομήχανος, οικονομολόγος και συγγραφέας, που υπηρέτησε επί σειρά ετών ως βουλευτής και υπουργός.

 Γεννήθηκε στον Πειραιά τo 1917 και ήταν υιός του Γεώργιου Σαββόπουλου, βιομήχανου και δημοτικού συμβούλου επί πολλά χρόνια στον Πειραιά, με καταγωγή από την Αρκαδία, και της Ζωής Μανιάτη με καταγωγή από τις Σπέτσες. Φοίτησε στην Αναργύρειο και Κοργιαλένιο Σχολή Σπετσών. Ανέπτυξε αντιστασιακή δράση κατά την περίοδο της Κατοχής. Σπούδασε νομικά στο Πανεπιστήμιο Αθηνών, οικονομικά στην ΑΣΟΕΕ και στη Λειψία. Διδάκτορας Οικονομικών και Εμπορικών Επιστημών. Παντρεμένος με την Έρση - Αικατερίνη Σαββοπούλου, το γένος Ζέη. Απέκτησε μία κόρη, τη Ζωή και έναν υιό, τον Γιώργο. Το 1936 - 43 έγινε βοηθός και στη συνέχεια επιμελητής του καθηγητή της Εφαρμοσμένης Πολιτικής Οικονομίας Ι. Τουρνάκη. Κατά την κατοχή ίδρυσε την ομάδα "Δημοκτρατική Νεοπολιτική Ένωσις" και εξέδωσε παράνομες εφημερίδες "Φωνή των Ελλήνων", "Βήμα των Ελλήνων" και "Τριπτοπόλεμος". Aνακηρύχθηκε Επίτιμος Πρόεδρος Τυπογράφων Εθνικής Αντιστάσεως και Ομήρων Γερμανίας. Εξελέγη βουλευτής Πειραιώς και Νήσων για πρώτη φορά στις εκλογές του 1951 με τον Ελληνικό Συναγερμό και επανεξελέγη με το ίδιο κόμμα βουλευτής Πειραιώς σε επαναληπτική εκλογή στις 29 Μαρτίου 1953.Το 1953 αν και ήταν κυβερνητικός βουλευτής, κατέθεσε επερώτηση για το θέμα των πολεμικών αποζημιώσεων από τη Γερμανία.Στη συνέχεια εξελέγη βουλευτής Πειραιώς με την ΕΡΕ το 1956 και Πειραιώς και Νήσων το 1958 ως ανεξάρτητος, το 1961 με το Κόμμα Προοδευτικών και το 1964 με την Ένωση Κέντρου.Αποχώρησε από την Ένωση Κέντρου μαζί με περί τους 40 βουλευτές, στα γεγονότα που έγιναν γνωστά ως Αποστασία του 1965.. Υπηρέτησε ως υπουργός Εμπορίου και προσωρινά Εθνικής Παιδείας και Θρησκευμάτων στην κυβέρνηση Τσιριμώκου.Χρημάτισε επίσης υπουργός Προεδρίας Κυβερνήσεως (5 Οκτωβρίου 1965 - 22 Δεκεμβρίου 1966) στην κυβέρνηση του Στέφανου Στεφανόπουλου.Μεταπολιτευτικά συνέχισε να ασχολείται με την πολιτική και πολιτεύτηκε χωρίς επιτυχία με την Εθνική Παράταξη το 1977 και με τη Νέα Δημοκρατία το 1981. Ήταν επίσης αντιπρόεδρος του Συμβουλίου της Ευρώπης.Ο Ευάγγελος Σαββόπουλος απεβίωσε στις 15 Ιανουαρίου 1995 και κηδεύτηκε δύο ημέρες μετά από τον ιερό ναό Αγίας Τριάδας Πειραιώς. Μεταξύ άλλων, του έχουν απονεμηθεί: Ταξιάρχης Φοίνικος, Μετάλλιο Εξαιρέτων πράξεων, Μεγαλόσταυρος Παναγίου Τάφου Πατριαρχείου Ιεροσολύμων, Ανώτερος Ταξιάρχης Αγίου Μάρκου Πατριαρχείου Αλεξάνδρειας, Χρυσός Σταυρός Οικουμενικού Πατριαρχείου, Μεγαλόσταυρος Γερμανίας Μεγαλόσταυρος Αυστρίας, Ανώτερος Ταξιάρχης Αξίας (ιταλ). "Ορθολογική Οργάνωσις", 1938 "Γεωοικονομικαί Μελέται Επί των Ελληνικών Χώρων", 1939 "Ζωτικοί Χώροι και πληθυσμιακά Προβλήματα", 1940 "Η Βιομηχανία Ζαχάρεως, Ζαχαρωδών και Αμυγδαλωδών Προιόντων", "Περί Πολιτικής Οικονομικής Αυτάρκειας", 1941 "Σκέψεις και Πίστη" "Εκπαίδευση και Κοινωνία", 1943 / 1945 "Χριστιανισμός και Κοινωνική Οικονομία", 1944 "Μακεδονία", 1945 / 1946 "Το Ελληνικόν Πρόβλημα", 1945 "Πολιτικαί Προγραμματικαί Αρχαί", 1946 "Πρακτικός Διαφωτιστής" (με Δ. Καριζώνη), "Το πρόβλημα Αποζημιώσεων και Επανορθώσεων", 1955 "Τι Είδα στη Ρωσία", 1954 "Τι Είδα στις ΗΠΑ", 1955 "Χριστιανισμός και Εργασία", 1958 "Γεώργιος Γεμιστός Πληθών", 1961 "Εισαγωγή στην Εφηρμοσμένη Κοινωνιολογία", "Η Εργασία κατά την Ελληνικήν Αρχαιότητα", "Έκθεσις επί των προβλημάτων των εις την Δυτικήν Ευρώπην Ελλήνων Εργατών και Σπουδαστών", 1964 "Για ένα Καλύτερο Μέλλον - Κοινωνικαί Μελέτεαι" "Ρούσβελτ", 1975 "Κέννεντυ", 1975 "Πολιτικές Προγραμματικές Αρχές", 1976 "Η Πολιτική Διακήρυξη των Ηνωμένων Πολιτειών Ευρώπης", 1976 "Ουτοπία και Πραγρατικότης", 1977 "Βόρεια Ήπειρος" "Σκόρπιες Σκέψεις Α' ", 1991 κ.α.